ระเบียบ กระเบียบ ก.ต.ช.ว่าด้วยหลักเกณฑ์และวิธีการส่งเสริมให้ท้องถิ่นและชุมชนมีส่วนร่วมในกิจการตำรวจพ.ศ. ๒๕๔๙ อาศัยอำนาจตามความในมาตรา๗ และมาตรา ๑๘ (๑) แห่งพระราชบัญญัติตำรวจแห่งชาติ พ.ศ. ๒๕๔๗ และมติ ก.ต.ช.ในการประชุมครั้งที่ ๖/๒๕๔๘ เมื่อวันที่ ๒๖ ตุลาคม พ.ศ. ๒๕๔๘ จึงออกระเบียบ ก.ต.ช.ไว้ ดังต่อไปนี้ข้อ ๑ระเบียบนี้เรียกว่า ระเบียบ ก.ต.ช.ว่าด้วยหลักเกณฑ์และวิธีการส่งเสริมให้ท้องถิ่นและชุมชนมีส่วนร่วมในกิจการตำรวจพ.ศ. ๒๕๔๙ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ให้ผู้บัญชาการตำรวจแห่งชาติรักษาการตามระเบียบนี้และให้มีอำนาจวินิจฉัยชี้ขาดปัญหาเกี่ยวกับการปฏิบัติตามระเบียบนี้ข้อ ๔ในระเบียบนี้ท้องถิ่น หมายความว่าองค์กรปกครองส่วนท้องถิ่นตามที่กฎหมายบัญญัติซึ่งอยู่ในเขตพื้นที่ความรับผิดชอบของสถานีตำรวจนครบาลหรือสถานีตำรวจภูธรนั้นชุมชน หมายความว่า กลุ่มประชาชนที่มีภูมิลำเนาพักอาศัยหรือประกอบกิจการอยู่ในเขตพื้นที่ความรับผิดชอบของสถานีตำรวจนครบาลหรือสถานีตำรวจภูธรนั้นกต.ตร.กทม. หมายความว่าคณะกรรมการตรวจสอบและติดตามการบริหารงานตำรวจกรุงเทพมหานคร ตามระเบียบ ก.ต.ช.ว่าด้วยคณะกรรมการตรวจสอบและติดตามการบริหารงานตำรวจกต.ตร.จังหวัด หมายความว่าคณะกรรมการตรวจสอบและติดตามการบริหารงานตำรวจจังหวัด ตามระเบียบ ก.ต.ช.ว่าด้วยคณะกรรมการตรวจสอบและติดตามการบริหารงานตำรวจกต.ตร.สน. หมายความว่า คณะกรรมการตรวจสอบและติดตามการบริหารงานตำรวจสถานีตำรวจนครบาลตามระเบียบ ก.ต.ช. ว่าด้วยคณะกรรมการตรวจสอบและติดตามการบริหารงานตำรวจกต.ตร.สภ. หมายความว่าคณะกรรมการตรวจสอบและติดตามการบริหารงานตำรวจสถานีตำรวจภูธร ตามระเบียบ ก.ต.ช.ว่าด้วยคณะกรรมการตรวจสอบและติดตามการบริหารงานตำรวจสง.ก.ต.ช. หมายความว่าสำนักงานคณะกรรมการนโยบายตำรวจแห่งชาติตามกฎกระทรวงแบ่งส่วนราชการเป็นกองบังคับการหรือส่วนราชการที่เรียกชื่ออย่างอื่นในสำนักงานตำรวจแห่งชาติพ.ศ. ๒๕๔๘ข้อ ๕ลักษณะของการมีส่วนร่วมในกิจการตำรวจ ได้แก่(๑)การมีส่วนร่วมในการคิด ศึกษา และค้นคว้าหาสภาพและสาเหตุของปัญหาตลอดจนความต้องการของท้องถิ่นและชุมชน(๒)การมีส่วนร่วมในการริเริ่มและตัดสินใจกำหนดกิจกรรมเพื่อลดและแก้ไขปัญหาของท้องถิ่นและชุมชน(๓)การมีส่วนร่วมในการปฏิบัติ และ/หรือ การให้ความร่วมมือในการปฏิบัติและ/หรือการสนับสนุนทรัพยากรต่าง ๆเพื่อใช้ในการปฏิบัติตามกิจกรรมเพื่อลดและแก้ไขปัญหาของท้องถิ่นและชุมชน(๔)การมีส่วนร่วมในการตรวจสอบและติดตามการดำเนินกิจกรรม(๕)การมีส่วนร่วมในการเสนอแนะและปรับปรุงข้อ ๖ท้องถิ่นและชุมชนสามารถมีส่วนร่วมในกิจการตำรวจด้านต่าง ๆ ดังต่อไปนี้(๑)ด้านการป้องกันและปราบปรามอาชญากรรม(๒)ด้านการรักษาความสงบเรียบร้อยและรักษาความปลอดภัยของประชาชน(๓)ด้านการป้องกันและปราบปรามยาเสพติด(๔)ด้านการจราจร(๕)ด้านการดูแลสาธารณสมบัติ(๖)ด้านการพัฒนาคุณภาพชีวิตของประชาชนในท้องถิ่นข้อ ๗ให้ กต.ตร.สน. และ กต.ตร.สภ.มีอำนาจหน้าที่และความรับผิดชอบในการกำหนดลักษณะรูปแบบและวิธีการให้ท้องถิ่นและชุมชนมีส่วนร่วมในกิจการตำรวจตามข้อ ๕เพื่อดำเนินกิจการตามข้อ ๖ โดยให้คำนึงถึงปัจจัยทางด้านอำนาจหน้าที่ตามกฎหมายสภาพทางภูมิศาสตร์ เศรษฐกิจ สังคม ประเพณี วัฒนธรรมและวิถีการดำรงชีวิตของแต่ละท้องถิ่นและชุมชนเป็นสำคัญข้อ ๘ให้สถานีตำรวจนครบาลและสถานีตำรวจภูธรเป็นหน่วยงานที่ให้ท้องถิ่นและชุมชนมีส่วนร่วมในกิจการตำรวจตามที่ กต.ตร.สน. หรือกต.ตร.สภ. กำหนดข้อ ๙ให้ผู้บัญชาการตำรวจกองบัญชาการตำรวจนครบาล ผู้บัญชาการตำรวจภูธรภาค ๑ ถึง๙ ผู้บังคับการ กองบังคับการตำรวจนครบาล ๑ ถึง ๙ และผู้บังคับการตำรวจภูธรจังหวัดควบคุมกำกับดูแลตลอดจนให้การสนับสนุนและช่วยเหลือสถานีตำรวจที่อยู่ในความปกครองบังคับบัญชาในการดำเนินการตามลักษณะรูปแบบ และวิธีการให้ท้องถิ่นและชุมชนมีส่วนร่วมในกิจการตำรวจตามที่ กต.ตร.สน หรือกต.ตร.สภ. กำหนดข้อ ๑๐กต.ตร.สน. และ กต.ตร.สภ. มีอำนาจหน้าที่ในการตรวจสอบ ติดตามและให้คำแนะนำการปฏิบัติตามลักษณะ รูปแบบ และวิธีการตามที่กำหนดในข้อ ๗ของสถานีตำรวจกต.ตร.กทม.และ กต.ตร.จังหวัด มีอำนาจหน้าที่ในการตรวจสอบ ติดตามและให้คำแนะนำการปฏิบัติตามลักษณะรูปแบบ และวิธีการตามที่กำหนดในข้อ ๗ ของสถานีตำรวจต่าง ๆซึ่งอยู่ในเขตพื้นที่กรุงเทพมหานครหรือเขตพื้นที่แต่ละจังหวัด แล้วแต่กรณีข้อ ๑๑ให้ กต.ตร.สน และ กต.ตร.สภ. รายงานผลการดำเนินการตามข้อ ๗เกี่ยวกับปัญหาความเดือดร้อนและความต้องการของชุมชนด้านต่าง ๆ ตามข้อ ๖ ลักษณะรูปแบบ และวิธีการร่วมดำเนินการตามข้อ ๕ผลการดำเนินการแก้ไขปัญหาและแนวทางหรือกิจกรรมที่จะทำต่อไปโดยใช้ระบบเทคโนโลยีสารสนเทศและการสื่อสารตามที่สำนักงานตำรวจแห่งชาติกำหนดประกาศ ณ วันที่ ๓๐มกราคม พ.ศ. ๒๕๔๙พันตำรวจโททักษิณ ชินวัตรนายกรัฐมนตรีประธานกรรมการนโยบายตำรวจแห่งชาติภูวนนท์/ผู้จัดทำ๓ กันยายน ๒๕๕๓พัสสน/ผู้ตรวจ๒๕ กุมภาพันธ์ ๒๕๕๔[๑] ราชกิจจานุเบกษา เล่ม ๑๒๓/ตอนพิเศษ ๓๑ ง/หน้า ๒๓/๒๘ กุมภาพันธ์ ๒๕๔๙